Will Smith & Kevin Hart Bergandingan Dalam Filem Remake Planes, Trains & Automobiles
Sudah 33 tahun sejak kejayaan filem Planes, Trains & Automobiles arahan John Hughes, dan kini Deadline melaporkan bahawa Paramount Pictures secara rasmi sedang dalam proses menghasilkan semula filem komedi klasik 1987 dengan bintang-bintang blockbuster Will Smith dan Kevin Hart bersetuju untuk memainkan peranan utama. Filem remake ini akan ditulis Aeysha Carr (Brooklyn Nine-Nine), manakala Smith dan Hart akan turut bertindak sebagai penerbit menerusi syarikat penerbitan mereka, Westbrook Studios dan Hartbeat Production. Filem asal Planes, Trains & Automobiles ditulis dan diarahkan John Hughes (Ferries Bueller’s Day Off, The Breakfast Club). Ikon komedi Steve Martin dan mendiang John Candy memainkan peranan utama sebagai Neal Page dan Del Griffith, yang mana mereka berdua terpaksa menggembara bersama-sama untuk pulang ke rumah sebelum perayaan Thanksgiving setelah penerbangan mereka dibatalkan secara tiba-tiba. Sepanjang 3 hari perjalanan, mereka berhadapan dengan pelbagai insiden yang memalukan. Ferries Bueller’s Day Off, The Breakfast Club Selepas dilancarkan pada 1987, filem ini segera mendapat ulasan yang cukup positif dan menjadi antara filem komedi terbaik yang pernah dihasilkan sehinggakini.